Estandarte del Príncipe d'Asturies

L'Estandarte del Princesa d'Asturies ye la enseña personal del herederu de la Corona española.

L'estandarte y el guión apaecen regulaos nel Real Decretu 979/2015, que modifica el títulu II del Real Decretu 1511/1977, Reglamentu de Banderes y Estandartes, Guiones, Insinies y Distintivos.

L'estandarte ye un pañu de color azul, de la mesma tonalidá que l'azul de la Bandera d'Asturies, y forma cuadrada, sobro'l que apaez bordáu na so parte central y per dambes cares l'Escudu del Príncipe d'Asturies. 

El tamañu de los llaos del estandarte y so material son los mesmos que los emplegaos nel Estandarte del Rei d'España.

L'estandarte puede tener cinco tamaños usaos según el llugar, la climatoloxía o si ta izáu nel trescursu d'un actu consideráu "de diario" o una ceremoña de gala.

El tamañu de los llaos del estandarte puede ser de:

 1600 milímetros. 
 1200 milímetros. 
 1000 milímetros. 
 800 milímetros. 
 400 milímetros. 

 El guión 

El guión ye idénticu al estandarte, diferenciándose d'ésti en qu'incorpora un flecu y un cordonín d'oru anudáu nel mástil. El guión ye portáu por un oficial del exércitu, ta ellaboráu en tafetán de seda y caún de sos llaos tien una llonxitú de 800 milímetros.

 Ver tamién 

 Escudu d'armes del Príncipe d'Asturies
 Estandarte del Rei d'España
 Bandera d'España
 Bandera d'Asturies

 Referencies 

 Enllaces esternos 
 Real Decreto por el que se crea el guión y estandarte de la Princesa de Asturias

Categoría:Príncipe d'Asturies
Categoría:Monarquía n'España
Categoría:Casa de Borbón n'España